OSNOVNA ŠOLA

FRANCA LEŠNIKA-VUKA SLIVNICA PRI MARIBORU

Mariborska cesta 4

ravnatelj: Franc Gosak

Datum:

Številka:

Na podlagi 4. odstavka 51. člena Zakona o spremembah in dopolnitvah Zakona o osnovni šoli (Ur. l. RS, št. 63/13; v nadaljevanju: ZOsn-I), Zakona o športu (Uradni list RS, št. 29/17 in 21/18) in Pravil o prilagajanju šolskih obveznosti (št.: 007-2/2018/3, sprejetih dne 18. 10. 2018, v nadaljevanju: pravila) so šola in starši sprejeli

#  D O G O V O R

**o prilagajanju šolskih obveznosti**

Šola, ki jo zastopa ravnatelj, in starši s tem dogovorom prilagajajo šolske obveznosti in določajo medsebojne pravice in obveznosti učencu/ki \_\_\_\_\_\_s statusom perspektivnega mladega športnika, ki ji je bila dodeljena odločba, številka: \_\_\_\_\_\_\_\_\_\_\_\_\_\_\_ \_\_\_od dneva podpisa tega dogovora do konca šolskega leta.

Učencu se šolske obveznosti praviloma prilagodijo tako, da jih lahko opravi v posameznem ocenjevalnem obdobju.

Učenec s statusom dobi obrazec *Individualni načrt pridobivanja ocen*. Učenec mora do datuma, navedenega na obrazcu, poskrbeti, da se pri vseh učiteljih dogovori za datume pisnega in ustnega ocenjevanja. Izpolnjen obrazec pravočasno odda razredniku, le-ta pa učencu izroči kopijo tega obrazca.

Šola lahko učencem s statusom vrhunskega umetnika dodatno zagotovi pogoje za izobraževanje tako, da jim prilagodi vsebine, metode in oblike dela ter jim nudi različne oblike individualne pomoči.

## Obiskovanje pouka in drugih dejavnosti ter opravljanje šolskih obveznosti (domače naloge ipd.)

Učenec s statusom **perspektivnega športnika ali umetnika**:

* je praviloma navzoč pri pouku;
* lahko izostane od rednega pouka največ eno pedagoško uro dnevno zaradi treninga ali vadbe, če ta poteka istočasno kot pouk;
* od rednega vzgojno-izobraževalnega dela lahko izostaja dnevno oziroma strnjeno glede na v naprej pripravljen program odsotnosti za dejavnost, ki se izvaja izven kraja bivanja;
* lahko izostane od rednega pouka zaradi tekmovanj, če so ta v času rednega šolskega dela;
* lahko izostane prvo učno uro naslednjega šolskega dne, če se je obveznost predhodnega dne končala po 22.00 uri;
* ob povečani intenzivnosti vadbe (več treningov, priprav, tekmovanj…) se učencu v določenem obdobju lahko prilagodi obseg šolskih obveznosti pri posameznem učnem predmetu;
* če učenec sodeluje na tekmovanju / nastopu v popoldanskem času, in se ta zaključi po 18. uri, je lahko učenec za dan po nastopu oziroma tekmovanju opravičen domače naloge (s pisnim opravičilom staršev).

Učenec s statusom **vrhunskega umetnika:**

* lahko izostane od rednega pouka več ur dnevno zaradi treninga in vadbe, če poteka istočasno kot pouk, oziroma ves šolski dan v primeru načrtovanih priprav pred tekmovanjem;
* ob povečani intenzivnosti vadbe (več treningov, priprav, tekmovanj…) se učencu v določenem obdobju prilagodi obseg šolskih obveznosti pri posameznem učnem predmetu;
* če učenec sodeluje na tekmovanju / nastopu v popoldanskem času, in se ta zaključi po 18. uri, je lahko učenec za dan po nastopu oziroma tekmovanju opravičen domače naloge (s pisnim opravičilom staršev.

## Načini in roki za ocenjevanje znanja

* Kljub statusu se lahko znanje učenca ustno ali pisno preverja nenapovedano (brez ocenjevanja).
* Z izpolnjenim in oddanim Individualnim načrtom ocenjevanja pridobi učenec s statusom pravico do napovedanega ocenjevanja.
* V primeru, da se učenec do dogovorjenega datuma, ki je naveden na Individualnem načrtu, ne bo dogovoril s posameznim učiteljem, ga lahko učitelj ustno oceni kadarkoli.
* Za natančno datumsko, v naprej napovedano pisno/ustno ocenjevanje znanja, ki je zabeleženo v *Individualnem načrtu ocenjevanja* se učencu s statusom opravičilo ne upošteva.
* Dovoljeni izjemi:
	+ zdravstveni razlogi (s predloženim zdravniškim opravičilom),
	+ V primeru, če se vnaprej dogovorjeni datum ocenjevanja prekriva s pomembno tekmo/nastopom/izpitom na šoli, kjer se učenec vzporedno izobražuje, mora učenec razredniku najmanj 3 dni pred, v tem odstavku navedenimi aktivnostmi, predložiti:
* kraj tekmovanja /nastopa,
* žig organizacije / šole,
* podpis odgovorne osebe.
* Če učenec na dogovorjeni datum ni prisoten pri pouku predmeta, bo njegovo znanje ocenjeno prvi naslednji dan prisotnosti, če je na urniku ta predmet.
* Na pisno prošnjo staršev lahko učenec s statusom **vrhunskega umetnika** ob zaključku rednega pouka opravlja predmetni izpit, če zaradi obremenitev v celem letu ni bil ocenjen oziroma je bilo ocenjevanje časovno nemogoče.

## Obveznosti učenca in staršev/skrbnikov

Obveznosti učenca:

* da spoštuje šolska pravila;
* da se ravna po pravilih v pisnem *Dogovoru* oziroma dogovorjenem *Individualnem načrtu*;
* vestno opravlja svoje šolske obveznosti:
	+ sodeluje pri pouku,
	+ redno opravlja/piše domačo nalogo in prinaša šolske pripomočke,
	+ sam poišče pomoč učitelja v času dopolnilnega pouka, če to pomoč potrebuje,
	+ pri sošolcih poizve o obravnavani snovi in obveznostih za čas odsotnosti;
* da se pred predvidenimi izostanki pri učiteljih pozanima o učnih vsebinah, ki se bodo med njegovo odsotnostjo obravnavale;
* da sporoči vse spremembe v zvezi statusom (prekinitev treniranja / šolanja, poškodba ipd.)
* vse izostanke od pouka povezane s statusom mora vnaprej napovedati;
* v primeru slabšega znanja pri določenem predmetu se mora na predlog učitelja redno udeleževati dopolnilnega pouka;
* redno obvešča starše in trenerje o svojem uspehu v šoli;
* da zastopa osnovno šolo na šolskih tekmovanjih in prireditvah.

Obveznosti staršev:

* redno spremljajo uspeh in vedenje svojega otroka;
* redno obiskujejo govorilne / pogovorne ure, na katere jih povabi razrednik ali posamezni učitelj;
* v primeru slabših ocen morajo sami priti na govorilne / pogovorne ure,
* redno (v skladu s *Pravilnikom šolskega reda*) in pravočasno opravičijo izostanke oziroma pred izostankom pridobijo odobritev razrednika oziroma ravnatelja, če je ta več kot 5 dni in še ni predhodno odobren v *Dogovoru*.

**Veljavnost in trajanje dogovora**

Če med šolskih letom pride do sprememb, zaradi katerih ni mogoče izpolnjevati dogovorjenih obveznosti, se lahko dogovor spremeni oziroma dopolni.

Ta dogovor prične veljati z dnem podpisa strank, uporablja pa se za šolsko leto 2018/19 oziroma do prenehanja ali odvzema.

V primeru mirovanja statusa učenec ne more uveljavljati pravic tega dogovora.

V Slivnici, dne \_\_\_\_\_\_\_\_

Starši/skrbnik: Franc Gosak,

 ravnatelj